Държавен вестник, бр. 56, 2016 г., стр. 15

БРОЙ  56	
Д Ъ Р Ж А В Е Н  В Е С Т Н И К 	
СТР.  15  
от тези държави по обявени работни места 
от български работодатели, като се обхващат 
всички фази – от подготовката преди наемане 
на работа до подпомагане след устройване на 
работа, в т.ч. предоставяне на информация и 
консултация; 
20. участва активно в обмена на подроб­
ни данни за свободни работни места, които 
могат да бъдат заети от граждани на други 
държави членки, за свободните работни 
места, отнасящи се до трети държави, и 
за заявленията за работа от лицата, които 
официално са изразили желание да работят 
в друга държава членка;
21. подпомага методически дирекциите 
„Регионална служба по заетостта“ и дирекци­
ите „Бюро по труда“ в областта на услугите 
за мобилност за търсещи работа лица и ра­
ботодатели;
22. при преценка поверява на друга органи­
зация – EURES партньор, предоставянето на 
услуги, носещи добавена стойност за услугите, 
предоставяни от агенцията; 
23. създава партньорства с един или с ня­
колко партньори на EURES в други държави 
членки за разработването и реализирането на 
съвместни проекти за обмен и наемане на ра­
ботна сила; участва в преговори по сключване 
и изпълнява сключени от агенцията трансна­
ционални и трансгранични споразумения в 
рамките на EURES мрежата;
24. определя служители за обучение за 
EURES съветници и осигурява необходимите 
инструменти за изпълнение на техните функ­
ции и задачи;
25. осигурява помощ по компетентност 
на работници – граждани на други държа­
ви – членки на Европейския съюз, и на чле­
новете на техните семейства;
26. възлага извършването на анализи за 
необосновани ограничения и дискриминация, 
основаваща се на гражданство, при упраж­
няването на правото на свободно движение 
от работници – граждани на други държави –  
членки на Европейския съюз, и от членове­
те на техните семейства на територията на 
Република България и прави предложения 
до Министерството на труда и социалната 
политика за препоръки за отстраняването им;
27. публикува на интернет страницата на 
агенцията независими доклади и препоръки 
по отношения на пречки или дискримина­
ция, както и актуална информация относно 
прилагането на законодателството в областта 
на свободното движение на работниците на 
територията на Република България;
28. изпълнява функциите на точка за кон­
такт по смисъла на Директива 2014/54/ЕС 
на Европейския парламент и на Съвета от
16 април 2014 г. относно мерки за улесняване 
на упражняването на правата, предоставени 
на работниците в контекста на свободното 
движение на работници.
Чл. 19. (1) Главна дирекция „Европейски 
фондове и международни проекти“:
1. дава становища по документи, изпратени 
от страна на Управляващия орган на Опе­
ративна програма „Развитие на човешките 
ресурси“, съгласно чл. 25, ал. 4 от Закона 
за управление на средствата от европей­
ските структурни и инвестиционни фондове
(ЗУСЕСИФ);
2. проучва възможностите за кандидат­
стване по различни оперативни и донорски 
програми, в т.ч. програмите за трансгранично 
сътрудничество, програма за транснационално 
сътрудничество „Дунав“ и др.;
3. извършва подготовка за кандидатстване 
на агенцията – в качеството є на конкретен 
бенефициент, по процедури за предоставяне 
на безвъзмездна финансова помощ по Опе­
ративна програма „Развитие на човешките 
ресурси“ и по различни донорски програми, 
в т.ч. отворени за кандидатстване бюджетни 
линии на ЕК, както и за ползване на различни 
финансови инструменти;
4. разработва проектни предложения в 
съответствие с насоките/изискванията за кан­
дидатстване на съответния управляващ орган;
5. координира и изпълнява съвместно с 
други дирекции действия при реализацията на 
Оперативна програма „Развитие на човешки­
те ресурси“ и други програми, финансирани 
с европейски, международни и национални 
източници;
6.  изготвя периодични отчети за изпълне­
нието на проекти и програми, финансирани 
с европейски, международни и национални 
източници, и за подаването им към съответния 
управляващ/договарящ орган;
7.  поддържа и въвежда в информацион­
ните системи за управление и база данни 
в подкрепа на управлението на проекти, 
финансирани от Европейския съюз и други 
програми, финансирани с международни и 
национални източници;
8. координира прилагането на изискванията 
за държавни и минимални помощи, когато 
агенцията е администратор по проекти, финан­
сирани от Европейския съюз и други програми, 
финансирани с международни източници, при 
съобразяване с разпоредбите на съответните 
регламенти на Европейската комисия;
9.  прави предложения за системи от ин­
дикатори и критерии за мониторинг и оценка 
на програмите, финансирани от Европейския 
съюз и други програми, финансирани с между­
народни и национални източници, и участва в 
разработване на указания за тяхното прилагане;
10.  участва в разработването на Нацио­
налния план за действие по заетостта;